In nomine Verbi incarnati. Notum sit cunctis fidelibus Christi titulo insignitis, quod ego Hubertus dono Deo et sanctis ejus apostolis Petro et Paulo, pro remedio anime mee, aliquid de mea hereditate, que sita est in pago Matisconense. In villa Saciaco dono medietatem unius mansi que partitur cum Sancto Petro. In villa Marchisocto dono unum mansum quem de Hugone conquisivi; qui terminat a mane Sancti Petri, a medio die terra Sancti Andreæ, a cercio via publica, a sero terra servorum Bernardi. In ipsa villa dono unam vineam quam de Abram conquisivi. Facio autem hanc donationem tali conditione, ut quamdiu vixero teneam et possideam; et reddam in vestitura omni anno quatuor sextarios de vino, et post meum discessum totum ad integrum ad Sanctum Petrum perveniat. S. Huperti, qui fieri firmarique rogavit. S. uxoris ejus Humberge. S. Vuitberti, fratris ejus. S. Artaldi et Gausfredi, filiorum ejus. S. Hugonis. S. Willelmi. S. Aymonis. S. Godulrici. S. Arlebaldi. Actum Cluniaco publice, regnante Rodberto rege.